Iven C. Kincheloe Jr.

Iven Carl Kincheloe Jr. (2. heinäkuuta 1928 – 26. heinäkuuta 1958) oli yhdysvaltalainen hävittäjälentäjä sekä koelentäjä. Detroitissa Michiganissa syntynyt "Kinch" oli Korean sodan hävittäjä-ässä ja avaruuslennon pioneeri. Hän sai surmansa Kaliforniassa Edwardsin lentotukikohdan lähettyvillä lentäessään taisteluharjoituksen aikana matalalla. Onnettomuuden sattuessa Kincheloe lensi Lockheed F-104 Starfighteria, joka on suihkumoottorikäyttöinen hävittäjäkone. Vaikkakin koneen heittoistuin oli tarkoitettu toimimaan 0-lentonopeudella ja 0-korkeudella, se ei riittänyt pelastamaan häntä.https://www.nationalaviation.org/our-enshrinees/kincheloe-jr-iven-carl/  Viitattu 20.3.2020.

Kincheloe valmistui Purduen yliopistosta Indianasta luonnontieteiden kandidaatiksi (Bachelor of Science) ilmailun tekniikkaan perehtyneenä vuonna 1949.https://www.thisdayinaviation.com/26-july-1958/ Viitattu 20.3.2020. Hän koelensi Century Series -sarjan koneita sekä Bell X-1:tä ja Bell X-2:ta. Ennätyslento tapahtui 7. syyskuuta 1956, jolloin X-2 -rakettikone laukaistiin korkealla, 8 800 metrissä, erikoismuunnellun B-50 -pommikoneen alta.https://www.nasa.gov/missions/research/X-2.html  Viitattu 21.3.2020. Kincheloe oli nimetty seuraavan merkittävän X-sarjan koekoneen X-15:n pilottien henkilökuntaan, mutta ehti kuolla näitä tehtäviä ennen. Iven Kincheloe oli radioyhteydessä pilotti-toveriinsa Mel Aptiin, kun hänen X-2 -koneensa hajosi, mikä sekin tapahtui Edwardsin lentotukikohdan lähistöllä.https://www.airforcemag.com/article/0357last/ Viitattu 23.3.2020.

Korean sodassa Kincheloe taisteli luutnantin arvoisena F-86 Sabre -hävittäjällään ja sille "Ivan" -lempinimen antaneena, pudotti vastustajan viisi MiG-15 -suihkukonetta.https://www.nationalmuseum.af.mil/Visit/Museum-Exhibits/Fact-Sheets/Display/Article/196380/from-ace-to-space-iven-c-kincheloe-jr/ Viitattu 20.3.2020. Lockheed P-80 Shooting Star oli myös eräs lentämänsä konetyyppi. Yhteensä Kincheloe lensi 101 lentotoimitehtävää ja saavutti 10+11 ilmavoittoa (tuhotut/vaurioitetut viholliskoneet).http://www.arlingtoncemetery.net/kinchel.htm  Viitattu 20.3.2020.  X-2:lla Kincheloe ylitti 3 000 km/h lentonopeuden sekä myös 38 000 metrin lentokorkeuden, joka ylitti amerikkalaisen määritelmän avaruuden rajasta (>30 km).https://www.npr.org/templates/story/story.php?storyId=1356467 Viitattu 21.3.2020. Hänen lempinimekseen muodostuikin Amerikan ensimmäinen avaruusmies.https://www.afmc.af.mil/News/Article-Display/Article/154006/former-edwards-test-pilot-inducted-into-aviation-hall-of-fame/ Viitattu 20.3.2020.

30-vuotiaana kuollut Kincheloe oli kahden lapsen isä, kuten oli myös Mel Apt. Hänen tyttärensä Jeanine syntyi kuoleman jälkeisesti ja poikansa Iven C. III on nimikaima. Useilla tunnustuspalkinnoilla, kuten Air Medalilla, Silver Starilla ja The Legion of Meritillä sekä Distinguished Flying Crossilla pronssisin tammenlehvin palkittu Kincheloe on haudattu Arlingtonin sotilashautausmaalle.

 Lähteet 

Luokka:Yhdysvaltalaiset lentäjät
Luokka:Yhdysvaltalaiset koelentäjät
Luokka:Vuonna 1928 syntyneet
Luokka:Vuonna 1958 kuolleet